**Marián Greksa** (\* 11. jún 1959, Bratislava) je slovenský rockový spevák, známy hlavne svojím pôsobením v skupinách Modus a Demikát.

Hudobná kariéra
---------------

Marián Greksa sa narodil v roku 1959, popri základnej škole chodil na hodiny klavíra, ale hra na tento nástroj ho veľmi nenadchla. Počas štúdia na gymnáziu hrával v študentských kapelách Vákuum, Katastrofa, Nervy (spolu s Maťom Ďurindom a Andrejom Šebanom) a Tonic chvíľu na bicie, potom štyri roky na basovú gitaru. 

V roku 1981 spolu s gitaristom Andrejom Šebanom založil hardrockovú skupinu Demikát, s ktorou vystupoval dva roky. Pri svojom rozlúčkovom koncerte táto skupina, ktorá nemala vydaný oficiálny hudobný album, iba jeden singel („Puberta Blues"/ „Kráľovstvo krivých zrkadiel"), vypredala bratislavský PKO. 

V roku 1983 sa skupina Demikát rozpadla, Marián Greksa skončil štúdium na Právnickej fakulte Univerzity Komenského a dostal príležitosť spievať so skupinou Modus Janka Lehotského, s ktorou nahral albumy *Najlepšie dievčatá* a *Každý niečo hrá*. Z Modusu nastúpil na vojenskú službu, po ktorej nahral spolu s Borisom Filanom, Andrejom Šebanom a Pecim Uherčíkom svoj prvý sólový album s názvom *Demikát*. Na tomto albume je jeho známy hit „Amerika, Afrika" a aj skladby, pre ktoré hudbu zložil Jožo Ráž („Ako sa hľadá bubeník"), či Ján Baláž („Maškarné pleso"). Počas Nežnej revolúcie v roku 1989 vyšiel Greksovi jeho druhý sólový album, produkovaný Henrym Tóthom, s názvom *Amnestia v blázinci*. 

Začiatkom 90. rokov si Marián Greksa zarábal hraním po baroch, neskôr aj ako diskdžokej v zahraničí (Rakúsko, Nemecko, Švajčiarsko, Kanárske ostrovy). V roku 1995 vyšiel skupine Demikát album *Grejtst Hic*. V tomto období došlo ku krátkemu comebacku tejto kapely, po skončení ktorého vzniklo zoskupenie Grexa, v ktorom striedavo hrali: Emil Frátrik (bicie), Mišo Kovalčík (gitara), Henry Tóth (basgitara), neskôr aj David Onvualu, Vadim Bušovský, Boris Brna a Atila Béreš. 

Marián Greksa účinkoval v muzikáloch *Krysař*, *Hamle*t a *Kleopatra*. Popri divadle hráva v kluboch a na firemných večierkoch spolu s hudobnými zoskupeniami ako je Grexabat (v roku 2006 jedna z predskupín koncertu Deep Purple), či akustické duo Psycho 3P s Mišom Kovalčíkom a violončelistom, ktoré hrá coververzie známych hitov od Boba Marleyho cez The Beatles až po Metallicu.

Osobný život
------------

Marián Greksa je druhýkrát ženatý a má dvoch synov a z druhého zväzku dcéru. Je športovo založený, jeho obľúbenou aktivitou je inline korčuľovanie na čunovskej hrádzi a vodné športy.

Jeho otec, PhDr. Viliam Greksa, bol riaditeľom Gymnázia Ladislava Sáru.

Diskografia
-----------

So skupinou Modus
* 1984 – *Najlepšie dievčatá*
* 1985 – *Každý niečo hrá*

Sólové albumy
* 1990 – *Amnestia v blázinci*

Skupina Demikát
* 1986 – *Demikát*
* 1995 – *Grejtst Hic*

Skupina Grexabat
* 2003 – *Grexabat*
* 2015 – *Bolí...*

Projekt Psycho
* 2006 – *Live In Mushow Big Opening 2006*

Iné projekty
------------

Commons
* Spolupracuj na Commons Commons ponúka multimediálne súbory na tému **Marián Greksa**

Zdroje
------

1. 1 2  supermusic.sk: 11. júna 1959 sa v Bratislave narodil spevák Marián Greksa
2. ↑

* SME.sk-Marián Greksa: Šéfredaktorovi Nového Času som chcel rozbiť hubu
* MusicBox.sk: Marián Greksa

| * z
* d
* u
Marián Greksa (albumy) |
| --- |
| So skupinou Modus | 
* *Najlepšie dievčatá*
* *Každý niečo hrá*

 |
| Sólové albumy | 
* *Amnestia v blázinci*

 |
| So skupinou Demikát | 
* *Demikát*
* *Grejtst Hic*

 |
| So skupinou Grexabat | 
* *Grexabat*
* *Bolí...*

 |
| Projekt Psycho (51) | 
* *Live In Mushow Big Opening 2006*

 |

| * z
* d
* u
Modus |
| --- |
| Členovia | 
* Ján Baláž
* Ľubomír Stankovský
* Juraj Zaujec
* Pavol Bartovic
* Juraj Varga

 |
| Niektorí bývalí členovia | 
* Laco Lučenič
* Dušan Hájek
* Miro Žbirka
* Marika Gombitová
* Marián Greksa
* Milan Vyskočáni
* Ivona Novotná
* Janko Lehotský

 |
| Štúdiové albumy | 
* *Modus*
* *Balíček snov*
* *99 zápaliek*
* *Záhradná kaviareň*
* *Najlepšie dievčatá*
* *Každý niečo hrá*
* *Vlaky s rokmi*
* *Keď sa raz oči dohodnú*
* *ReGenerácia*

 |
| Kompilačné albumy | 
* *Zrkadlo Rokov*
* *1977 - 1988*
* *Komplet 1 Úsmev*
* *Komplet 2 Modus*
* *The Best Of Modus 1979–1988: Volume 2*
* *Gold*
* *Final3 (1983 - 1985)*
* *Nultý album*

 |

Autoritné údaje: * ISNI: 0000 0001 1283 4342
* NK ČR: xx0131640
* SNK: 164033
* VIAF: 164564896